בעל חמון

ממוזער|פסל של בעל חמון מהמאה ה־2 לפנה"ס; אוסף מוזיאון קרתגו , תוניס|306x306 פיקסלים
בעל חמון (בפיניקית: 𐤁𐤏𐤋 𐤇𐤌𐤍, בפיניקית מאוחרת מתועתקת לאותיות יווניות: ΒΑΛ ΑΜΟΥΝKAI 175; ראו ) היה אל ירח פיניקי, שנעבד בכנען – בממלכת שמאל ובעיר חמון, במושבות הפיניקיות ובתדמור. יחד עם תנת, הוא היה האל המרכזי של קרתחדשת.

בעל חמון החל בתור בעל מקומי של העיר חמון (שבמקדשיה נמצא סמלוראו relief (AO 4901) באתר מוזיאון הלובר) או בהרי אמנוס (הרי "חמן"), וממנה התפשט פולחנו לכנען ולעברי הים. סמל בעל חמון, יחד עם מוטיבים נוספים הקשורים בפולחנו, נמצאו במקדש בחצור מהמאות ה־14–13 לפנה"ס קשורים, אולי, להתהוותו האל הראשונית. בכתובת מהעיר חמוןCIS I 8 מוזכר האל כ"אל חמן", ובכתובת מצובה משנת 221 לפנה"ס נזכר הן כ"בעל חמן" והן כ"אל חמן". האל נזכר גם בכתובות מתדמור, וכן בשם תיאופורי מכתובת מצור.KAI 284 בעל חמון היה האל של במה  מלך שמאל.KAI 24 (מצבת כלמו) במצבות הפיניקיות הקדומות מעברי הים נזכר בעל חמון לבדו, ומהמאה ה־5 לפנה"ס נזכר יחד עם תנת. תוארו הנפוץ היה "האדון בעל חמון", כפי שנזכר בכתובות שפנו אליו: CIS I 2511 ועוד אלפים כמותה אך נמצאו כתובות בהן עוטר שמו בתארים נוספים כגון ,RÉS 328 RÉS 339 ו.RÉS 327

סמל בעל חמון היה סהר עם גלגל הלבנה המלאה. סמל זה הופיע הן במצבות מלכי שמאל (כמו מצבת כלמו, בה גם מוזכר בעל חמן בתוכן הכתובת), ובאלפי מצבות נדר מהמושבות הפיניקיות. מן הסמל מוסק שבעל חמון היה אל ירח. במצבות ממושבות הפיניקים, הסמל מופיע בראש מרבית הכתובות בהן נזכר בעל חמון יחד עם תנת, וכן במרבית המצבות המוקדשות לבעל חמון בלבד; והוא כמעט אינו מופיע על מצבות המוקדשות לתנת בלבד.

כינויה הנפוץ של האלה תנת "פני בעל" מצביע על היותה פניו של בעל חמון, ושממנו שאוב כוחה. מסכות פנים שנמצאו ועליהן סמל בעל חמון מרמזות על כך שתנת נעבדה ממש כפניו של בעל חמון.

בתדמור נעבד "בל חמון", והוקדשו לו מקדשים.

קיימת דעה, המבוססת בעיקר על מקורות יווניים ורומיים, לפיה ייתכן שפולחן תנת ובעל חמון לווה בהקרבת ילדים. מנגד, קיימים היסטוריונים המתייחסים לכך בביטול ומייחסים את מקור המידע להטייה היסטורית מצד הרומאים והיוונים.

 ראו גם 
 תנת
 כתובות נדר פיניקיות

קישורים חיצוניים

 אודות בעל חמון ופולחנו באתר Encyclopedia Phoeniciana
 חואנחו מארי קאסאנובה, עדויות חדשות לפולחן בעל חמון באיבשם, באתר Academia.edu 

 הערות שוליים 

 ביאורים 

קטגוריה:ערכים שבהם תבנית בריטניקה אינה מתאימה
קטגוריה:אלים כנעניים
קטגוריה:אלי פריון
קטגוריה:פיניקים
קטגוריה:קרתגו
קטגוריה:אלי ירח